b'\n_START_ARTICLE_\nParodia\n_START_PARAGRAPH_\nParodia eli ivamukaelma on ivallinen, piikittelev\xc3\xa4, liioitteleva tai koominen toisen (yleis\xc3\xb6n tunteman) teoksen j\xc3\xa4ljitelm\xc3\xa4 (my\xc3\xb6s pienet viittaukset kohteeseen riitt\xc3\xa4v\xc3\xa4t). Alkuper\xc3\xa4inen teos tehd\xc3\xa4\xc3\xa4n naurunalaiseksi. Parodia voi kohdistua my\xc3\xb6s johonkin lajityyppiin, jolloin irvaillaan lajityypin kliseille. Reaalimaailmankin asioita voi parodioida, kuten jonkun el\xc3\xa4m\xc3\xa4ntyyli\xc3\xa4._NEWLINE_Parodia muistuttaa satiiria. Erona on se, ett\xc3\xa4 parodialla tarkoitetaan teoksen mukaelmaa, kun taas satiiri kohdistaa ivan yhteiskunnan v\xc3\xa4\xc3\xa4ryyksiin ja heikkouksiin sek\xc3\xa4 ihmisten paheisiin. Niinp\xc3\xa4 satiirinen elokuva k\xc3\xa4sittelee yhteiskunnallista ilmi\xc3\xb6t\xc3\xa4 tai paheellisesti toimivaa henkil\xc3\xb6\xc3\xa4, kun taas parodinen elokuva mukailee toista elokuvaa tai kokonaista lajityyppi\xc3\xa4. Merkitykset ovat kuitenkin osittain sekoittuneet: parodiaa k\xc3\xa4ytet\xc3\xa4\xc3\xa4n my\xc3\xb6s satiirisen merkityksess\xc3\xa4 tai se voidaan lukea satiirin alalajiksi. Ne eroavat puhtaasta komiikasta sik\xc3\xa4li, ett\xc3\xa4 ne k\xc3\xa4ytt\xc3\xa4v\xc3\xa4t naurua kuvauskohdetta vastaan. Ivailussa ei her\xc3\xa4tet\xc3\xa4 suvaitsevuutta tai my\xc3\xb6t\xc3\xa4el\xc3\xa4mist\xc3\xa4 kohteeseensa._NEWLINE_Yksi tunnetuimmista ja suosituimmista nykyajan parodiakirjailijoista on Terry Pratchett Kiekkomaailma-sarjallaan.\n_START_SECTION_\nLaki\n_START_PARAGRAPH_\nLaki satiirin ja parodian suojalle on toisinaan ristiriidassa tekij\xc3\xa4noikeuksien kanssa, etenkin verkkolevityksess\xc3\xa4 olevat ty\xc3\xb6t t\xc3\xb6rm\xc3\xa4\xc3\xa4v\xc3\xa4t eri maiden k\xc3\xa4yt\xc3\xa4nt\xc3\xb6ihin._NEWLINE_EFFI on kritisoinut Helsingin hovioikeuden p\xc3\xa4\xc3\xa4t\xc3\xb6st\xc3\xa4 parodiaan liittyv\xc3\xa4st\xc3\xa4 asiassa.'